《扬子云》
宋代·方一夔

两都秦与洛，派自赤帝精。譬如同根木，南枯北犹荣。

哀哉千里草，四百终火行。穷新何为者，欺孤易天明。

中间十五载，无汝元城名。谁尸春秋笔，恕彼投阁生。

当时有凡例，党中独垂情。区区考亭叟，再主斯文盟。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。